
București, :16 septembrie 2024

INVITAȚIE DE PRESĂ

Marți, 1 octombrie 2024, la Inpresso Lounge Herăstrău,
Fragedo by TRANSAVIA și partenerii din proiectul „Autentic Românesc” vă invită la un casual early dinner, desfășurat între orele 16:30 și 20:00, unde vom celebra gastronomia locală și vom da startul împreună noul sezon AUTENTIC ROMÂNESC

Fragedo by TRANSAVIA și partenerii săi lansează pe 1 octombrie 2024, cel de-al treilea sezon din programul „Autentic Românesc”, un proiect care, de trei ani celebrează valorile autenticității, calității și siguranței produselor autohtone și îi inspiră pe pasionații gustului adevărat să susțină și să descopere reputate branduri românești.

Vă invităm să sărbătorim împreună gustul autentic al produselor românești și să descoperim cum tradiția și inovația se îmbină pentru a crea experiențe culinare de neuitat! Gazda evenimentului, Chef Marcian Vodnar, ne va purta într-o călătorie culinară unică, demonstrând cum tendințele internaționale se împletesc armonios cu tradițiile locale, prin rețete creative și delicioase prin care putem să integrăm ingrediente locale, produse în mod sustenabil de partenerii programului, în rutina noastră zilnică. Chef Marci ne va întâmpina atât cu preparatele propuse în noul sezon, cât și cu povești din impresionanta sa carieră internațională și din experiența „Autentic românesc”. 

La eveniment vor fi oportunități de imagine și de discuție cu reprezentanții companiilor cu capital autohton care susțin proiectul „Autentic Românesc” și care contribuie în mod substanțial la dezvoltarea economiei locale prin cifre de afaceri și număr de angajați considerabile, dar și la promovarea imaginii calității produselor românești peste hotare prin exportul pe care îl realizează: TRANSAVIA, Artesana, Cramele Recaș, Monte Banato (Pangram Reșița), Mobexpert, Theodora Golf Club, Grandma’s Delights, Safala şi Solina Romania. 


📅 Data: Marți, 1 octombrie 2024
🕒 Ora: 16:30 – 20:00
📍 Locație: Inpresso Lounge Herăstrău - Bulevardul Beijing, Sector 1 , Bucureşti

RSVP: Pentru buna organizare a evenimentului vă rugăm să confirmați participarea până pe 20 septembrie 2024, la adresa: relatii.publice@transavia.ro.

